Φύλλο της *Θεσσαλίας* το 1902.
Η εβδομαδιαία *Θεσσαλία της Δευτέρας* κυκλοφορεί επίσης σε ταπλόιντ σχήμα.
***Η Θεσσαλία*** είναι καθημερινή πρωινή εφημερίδα που εκδίδεται στον Βόλο σχεδόν χωρίς καμία διακοπή από το 1898.

Αποτελεί συνέχεια των εφημερίδων *Παγασαί* και *Νέα Θεσσαλία* του Ιωάννη Φ. Μπέμπου. (Η σημερινή *Θεσσαλία* δεν έχει σχέση με την ομότιτλη εφημερίδα των αδελφών Σακελλαρίδη, που υπήρξε το πρώτο φύλλο του ελεύθερου Βόλου το 1881.) Τη διεύθυνσή της ανέλαβε το 1898 ο Δημοσθένης Ρίζος και, από το 1901 έως το 1924, υπήρξε ιδιοκτήτης της. Την ανέδειξε θεαματικά για τα δεδομένα της τότε εποχής, γι' αυτό και θεωρείται ο ουσιαστικός ιδρυτής της. Επί των ημερών του η εφημερίδα διέθετε πολλούς ανταποκριτές και συνεργάτες όχι μόνο στην Ελλάδα, αλλά και στο εξωτερικό, καλύπτοντας μεγάλο φάσμα ειδήσεων και επιτυγχάνοντας εντυπωσιακή κυκλοφορία. Στις σελίδες της έχουν καταγραφεί όλα τα σημαντικά γεγονότα των αρχών του 20ού αιώνα στο Βόλο και τον ευρύτερο θεσσαλικό χώρο.

Ο Τάκης Οικονομάκης ανέλαβε τη διεύθυνση της *Θεσσαλίας* το 1914 και από το 1924 έγινε συνιδιοκτήτης με τον Κωστή Παρασκευόπουλο, βιβλιοπώλη και πράκτορα εφημερίδων. Ο Οικονομάκης παρέμεινε στην κορυφή της *Θεσσαλίας* έως την δολοφονία του από τους Γερμανούς στα χρόνια της Κατοχής. Φλογερός πατριώτης, τολμηρός δημοτικιστής, πρωτεργάτης του εργατικού κινήματος και άνθρωπος των Γραμμάτων, έδωσε νέα ποιότητα στο δημοσιογραφικό λόγο και φιλελεύθερο προσανατολισμό στην εφημερίδα.

Μετά το θάνατο του Οικονομάκη, η *Θεσσαλία* πέρασε στους αδελφούς Τάκη και Γιώργο Παρασκευόπουλο. Στην εποχή του εμφυλίου πολέμου, η εφημερίδα έγειρε προς τα δεξιά, με συνέπεια να υποστεί ραγδαία κυκλοφοριακή καθίζηση, που την έφερε το 1953 στα πρόθυρα του κλεισίματος. Τότε οι συντάκτες της, με επικεφαλής τον δημοσιογράφο Αχιλλέα Ορφανίδη, πρότειναν στους ιδιοκτήτες και ανέλαβαν αυτοί, έναντι ενοικίου, την έκδοση και διαχείρισή της, κατορθώνοντας μέσα σε λίγα χρόνια να μεταστρέψουν την κοινή γνώμη, να αναστήσουν την ετοιμοθάνατη εφημερίδα και ευημερούσα να την παραδώσουν πάλι στους ιδιοκτήτες της.

Το 1990, ο βιομήχανος Κώστας Λούλης αγόρασε το σύνολο των επιχειρήσεων Παρασκευοπούλου. Ως ιδιοκτήτης εισήγαγε τη *Θεσσαλία* στη νέα τεχνολογία και για ένα διάστημα η εφημερίδα πρωτοπορούσε τεχνολογικά πανελληνίως. Το 1996, η εφημερίδα πέρασε σε όμιλο ιδιωτών και επιχειρηματιών, υπό την ευθύνη των οποίων, η εφημερίδα πέρασε στο δεύτερο αιώνα του βίου της. Από το 2006 η ιδιοκτησία της εφημερίδας *Θεσσαλία*, όπως και όλου του εκδοτικού συνόλου, ανήκει στον οικονομολόγο Βασίλη Χ. Δανό, που συμμετείχε στο αρχικό σχήμα από το 1996. Η ίδια εταιρία εκδίδει επίσης εβδομαδιαία πολιτική και αθλητική ***Θεσσαλία της Δευτέρας***, η οποία κυκλοφόρησε για πρώτη φορά στις 13 Σεπτεμβρίου 1971 με την ονομασία *Η Πρωινή της Δευτέρας*. Στις 18 Δεκεμβρίου 1995 το όνομά της άλλαξε στο σημερινό.

Είναι το μοναδικό εκδοτικό σύνολο με ιδιόκτητο πιεστήριο και υπερσύγχρονη προεκτύπωση στην περιοχή. Από το 2014 έχει επεκταθεί στο διαδίκτυο με την ιστοσελίδα e-thessalia.gr και με διαδικτυακό τηλεοπτικό πρόγραμμα ενημερωτικού περιεχομένου. Τα έντυπα εκδίδονται ανελλιπώς από την πρώτη έκδοση και είναι η *Θεσσαλία* και η *Θεσσαλία της Δευτέρας*, επίσης εκδίδονται ένθετα ποικίλου περιεχομένου ενσωματωμένα στο φύλλο της εφημερίδας.

*Η Θεσσαλία* έλαβε δύο φορές τιμητική διάκριση από το Ίδρυμα Μπότση, το 2005 και το 2014. Επίσης, *Η Θεσσαλία της Δευτέρας* βραβεύτηκε το 1998 από την «Κοινωνία των Πολιτών».

Ανταγωνιστής της *Θεσσαλίας* ήταν για πολλές δεκαετίες ο *Ταχυδρόμος* του Αλέξανδρου Μέρου και του Θανάση Πώποτα.

Παραπομπές
----------

1. ↑  Νάτσιος, Δημήτρης (Καλοκαίρι 1999). «Τυπογραφεία της Θεσσαλίας 1881-1899». *Υφέν* (Θεσσαλονίκη) **β΄** (1): 19-44.
2. ↑  Μαγκλίνης, Ηλίας (13 Δεκεμβρίου 2009). «Πανδημία, μια ιστορία τρόμου επαναλαμβάνεται». *Η Καθημερινή* (Αθήνα).. Ανακτήθηκε στις 12 Οκτωβρίου 2022.
3. ↑  «Ο Βόλος στα χρόνια του πολέμου – Τα γεγονότα του 1940 μέσα από τις σελίδες του τοπικού τύπου». *Η Θεσσαλία* (Βόλος). 28 Οκτωβρίου 2019.. Ανακτήθηκε στις 12 Οκτωβρίου 2022.
4. ↑  Ράλλης, Δημήτρης (24 Οκτωβρίου 2021). «Τάκης Οικονομάκης: O εμβληματικός δημοσιογράφος μπροστά στα μεγάλα γεγονότα της Ιστορίας». *Η Θεσσαλία* (Βόλος).. Ανακτήθηκε στις 10 Οκτωβρίου 2022.
5. ↑  Μαντίδης, Γιάννης (2014). *Γιαννάκο, το σταυρό σου! – Παλιές γνωριμίες σε άσπρο-μαύρο*. Αγριά Βόλου: Κοινωφελές Ίδρυμα Νικολάου και Ελένης Πορφυρογένη. σελ. 59. ISBN 978-960-86225-1-7.
6. ↑  «Κωνσταντίνος Λούλης - Βιογραφικό». *Ταχυδρόμος* (Βόλος). 14 Μαΐου 2019.. Ανακτήθηκε στις 10 Οκτωβρίου 2022.
7. ↑  «Νέοι ιδιοκτήτες για τη "Θεσσαλία"». *Το Βήμα* (Αθήνα). 11 Αυγούστου 1996.. Ανακτήθηκε στις 10 Οκτωβρίου 2022.
8. ↑  «23η Απονομή Δημοσιογραφικών Βραβείων (2005)». *Ίδρυμα Προαγωγής Δημοσιογραφίας Αθανασίου Βασ. Μπότση (www.idrymabotsi.gr)*. Ανακτήθηκε στις 26 Δεκεμβρίου 2022.
9. ↑  «30ή Απονομή Δημοσιογραφικών Βραβείων (2014)». *Ίδρυμα Προαγωγής Δημοσιογραφίας Αθανασίου Βασ. Μπότση (www.idrymabotsi.gr)*. Ανακτήθηκε στις 26 Δεκεμβρίου 2022.

Άλλες πηγές
-----------

* Δημόγλου, Αίγλη, επιμ. (1999). *Βόλος, ένας αιώνας: Από την ένταξη στο ελληνικό κράτος (1881) έως τους σεισμούς (1955)*. Αθήνα: Εκδόσεις Μέλισσα. ISBN 9607797078.

Εξωτερικοί σύνδεσμοι
--------------------

* *Η Θεσσαλία* (επίσημη ιστοσελίδα)


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εφημερίδες στην ελληνική γλώσσα |
| --- |
|  |
| Καθημερινές | 

|  |  |
| --- | --- |
| Πολιτικές | 
Απογευματινή  · Δημοκρατία  · Ελεύθερος Τύπος  · Ελεύθερη Ώρα  · Εστία  · Η Αυγή  · Η Εφημερίδα των Συντακτών  · Η Καθημερινή  · Μακεδονία  · Μακελειό  · Ο Λόγος  · Ριζοσπάστης  · Τα Νέα  · Kontra News |
|  |
| Οικονομικές | 
Η Ναυτεμπορική  · Υπέρβαση News  · Deal News  · Finance and Markets Voice |
|  |
| Αθλητικές | 
Forza  · Φως των Σπορ  · Metrosport  · Sportday  · Κόκκινος Πρωταθλητής  · Ώρα για σπορ |

 |
|  |
| Εβδομαδιαίες | 
ΑγροΕκφραση  · Δρόμος της Αριστεράς · Εργατική Αλληλεγγύη  · Η Άποψη  · Η Βραδυνή  · Η Εποχή  · Κιβωτός της Ορθοδοξίας  · Λαϊκός Δρόμος  · Ορθόδοξη Αλήθεια  · Παραπολιτικά  · Πριν  · Πρώτο Θέμα  · Στόχος  · Στο Καρφί  · Το Βήμα  · Το Παρασκήνιο  · Το Παρόν  · Το Ποντίκι  · Ύπαιθρος Χώρα  · Υπέρβαση  · Φιλελεύθερος  · Action 24  · Agrenda  · Athens Voice  · Documento  · Real News |
|  |
| Ξενόγλωσσες | 
Athens News (αγγλόφωνη) |
|  |
| Τοπικές εφημερίδες | 

|  |  |
| --- | --- |
| Ηπείρου | 
Ηπειρωτικός Αγών  · Πρωϊνός Λόγος |
|  |
| Θεσσαλίας | 
Ελευθερία   · Η Θεσσαλία  · Ταχυδρόμος |
|  |
| Θράκης | 
Ελεύθερη Θράκη  · Η Γνώμη   · Ο Χρόνος |
|  |
| Κρήτης | 
Ανατολή  · Κρητική Επιθεώρηση  · Πατρίς  |
|  |
| Μακεδονίας | 
Λαός  · Πρωϊνός Τύπος  · Τύπος Θεσσαλονίκης  · Karfitsa |
|  |
| Ν. Αιγαίου | 
Η Ροδιακή  · Σαμιακόν Βήμα |
|  |
| Ν. Ιονίου | 
Ενημέρωση |
|  |
| Πελοποννήσου | 
Θάρρος  · Πατρίς · Πελοπόννησος |
|  |
| Στερεάς Ελλάδας | 
Λαμιακός Τύπος  · Αγών της Ιτέας |

 |
|  |
| Εφημερίδες Κύπρου | 
Αλήθεια  · Η Καθημερινή  · Η Σημερινή  · Ο Φιλελεύθερος  · Πολίτης  · Χαραυγή  · Financial Mirror |
|  |
| Εφημερίδες Διασποράς | 
Εθνικός Κήρυξ (ΗΠΑ)  · Νέος Κόσμος  (Αυστραλία) |
|  |
| Κλειστές | 
Ακρόπολις  · Αθήναι  · Αυριανή  · Έθνος  · Ελευθερία  · Ελευθεροτυπία  · Η Πρώτη  · Σάλπιγξ Ελληνική |

 |